paragraph_text: Azijski tigrasti komarac, (Aedes (Stegomyia) albopictus, Skuse, 1894.), biološki je i epidemiološki značajna vrsta komaraca čije se širenje u svijetu pažljivo prati u posljednjih dvadesetak godina. Postao je značajna napast u mnogim zajednicama zbog svoje tijesne povezanosti s čovjekom koja je izraženija nego život u vlažnoj klimi. Uobičajeno leti i hrani se i za dana uz prisutnost za vrijeme smrkavanja, i zore. Karakteriziraju ga bijeli pojasevi na tjelu i nogama. Prisutna je u susjednoj Italiji (više 15 godina) i Crnoj Gori (više od 5), stoga je širenje na područje Hrvatske bilo očekivano. Od prvog pronalaska azijskog tigrastog komarca u Zagrebu i Hrvatskoj protekle su dvije godine (stanje 2006.). Tijekom samo dvije godine tigrasti komarac pronađen je na čitavom području priobalja, od Istre do Dubrovnika. Uspješan u svom naglom širenju i osvajanju novih prostora, zdravstveno značajan kao molestant – napasnik i kao potencijalni prijenosnik različitih arbovirusa i parazita, uključujući virus žute groznice, denga virus, i virus Chikungunya groznice.